พ่อแม่ไม่ได้รวย ปราง เล่าตรงๆ สู้ยังไง? เพื่อได้เรียนนานาชาติ (คลิป)
โด่งดังจากการเป็น แม่หญิงจันทร์วาด ในละคร บุพเพสันนิวาส สำหรับ ปราง กัญญ์ณรัณ นางเอกหน้าดุ แต่ใจดี ซึ่งหากมองจากภายนอกแค่ลุค อาจจะมองว่า ปราง สวยเริด เชิด หยิ่ง และแรง,แต่น้อยคนจะรู้ว่าเธอเป็นสาวที่โตมาแบบที่คุณพ่อคุณแม่เลี้ยงมาแบบไข่ในหิน เรียบร้อย และเรียนเก่ง จนได้ทุนทั้งระดับมัธยม และมหาวิทยาลัย,ซึ่ง ปราง มาโชว์สกิลภาษาอังกฤษ และเล่าเรื่องราวชีวิตในรายการ Loukgolfs English Room ช่อง GMM 25,ปราง พูดภาษาอังกฤษได้ดีมาก เพราะเป็นเด็กชอบเรียนภาษาอังกฤษ แม้จะเป็นเด็กไทยแท้ๆ แต่ ปราง เรียนโรงเรียนสองภาษา และเธอคำนวนค่าเทอมเองว่า คุณพ่อคุณแม่ต้องจ่ายมากมาย จึงตั้งใจเรียน,นอกจากนี้ ปราง ยังมุ่งมั่นอยากเรียนโรงเรียนนานาชาติ เพราะอยากได้ภาษาอังกฤษเพิ่มเติม และอยากเรียนรู้การใช้ชีวิตในสังคมที่มีคนหลากหลายเชื้อชาติ แต่ที่บ้านไม่ได้ร่ำรวย จึงหาสอบชิงทุนเองจนได้เรียนนานาชาติ,จากนั้นก็เรียนต่อ การท่องเที่ยวและการโรงแรม ที่มหาวิทยาลัยมหิดล ซึ่งก็ได้ทุนอีกเช่นกัน ซึ่งแม้แต่เพื่อนๆ เองก็ไม่เชื่อว่า ปราง จะเรียนจนได้ทุน เพราะใส่ส้นสูง แต่งหน้าเต็ม ม้วนผมลอนใหญ่ไปเรียนทุกวัน แต่ ปราง มีเทคนิคการเรียนว่าตั้งใจเรียนในห้องเรียนให้เต็มที่ ไม่ต้องทบทวนเยอะ เอาเวลาไปทำอย่างอื่น.
โด่งดังจากการเป็น แม่หญิงจันทร์วาด ในละคร บุพเพสันนิวาส สำหรับ ปราง กัญญ์ณรัณ 
ปราง กัญญ์ณรัณ,แม่หญิงจันทร์วาด,ปราง พูดภาษาอังกฤษ,ปราง แม่หญิงจันทร์วาด,บุพเพสันนิวาส,ดารา